
(1)  Bereken elk van die volgende as die VP  verkoopprys  en kosprys   KP:

     (a)  KP as VP = R3 400 is met ʹn wins van 10%.
     (b)  Wins/verlies persentasie, tot 2 des, indien KP = R280 en VP = R260.  
     (c)  VP as die KP = R133,50 met ʹn winspersentasie van 4%.
     (d)  Winspersentasie indien die VP =  R3x  en die KP = Rx.


(2)  Indien die wisselkoers  $1 = R7,61 is, bereken:

     (a)  hoeveel $ gelyk sal wees aan R367.
     (b)  hoeveel $ geruil sal kan word vir R28 000.
     (c)  hoeveel rand gelykstaande sal wees aan $1 400.


(3)  Bereken die wisselkoers as:

     (a)  R100 = $15,19
     (b)  R3 429 = £252,50
     (c)  €1 000 =  R8 765,45  


(4)  Die rente verdien nadat  R4 500 vir 6 jaar belê is, is R2 214. Bereken die rentekoers 
      waarteen die R4 500 belê was indien die rente enkelvoudig bereken is.


(5)  ʹn Boete word gehef indien ʹn munisipale rekening laat vereffen word. Die boete word 
        bereken as  0,06% per dag op die uitstaande bedrag. Indien Colin sy rekening 7 dae te laat 
[bookmark: _GoBack]        vereffen, bereken die boete wat hy moet betaal. Sy agterstallige rekening beloop R787,10.


(6)  Roshwin gaan op ʹn buitelandse sakebesoek. Hy gaan eers na Amerika en daarna na 
      Engeland. Hy begroot R30 000 om sy daaglikse koste te dek. Hy besluit om alles om te ruil 
      vir Amerikaanse dollars. In Amerika spandeer hy $1 984.  
       Die wisselkoers is as volg:  $1  =  R6,85  en  £1  =  R10,12.

     (a)  Bereken hoeveel $ Roshwin sal oor hê nadat hy Amerika besoek het.
     (b)  Bepaal die wisselkoers van die $ teenoor die £.
     (c)  Hoeveel £ sal Roshwin hê om in Engeland te spandeer?

